Opis poslova službenika u odsjeku za komunalne poslove

1. Viši savjetnik za komunalno gospodarstvo
Viši savjetnik za komunalno gospodarstvo  obavlja slijedeće poslove:
·  sustavno prati, analizira i predlaže mjere za unapređenje stanja komunalne djelatnost, 
· javne i blagdanske rasvjete,
· provodi upravni postupak u svezi donošenja rješenja o visini komunalnih doprinosa, te prisilne naplate komunalnih doprinosa,
· obavlja nadzor nad provedbom odluke o komunalnom redu i drugih općinskih odluka te propisa u svezi komunalnog gospodarstva, 
· provedbi općinskih odluka iz oblasti veterinarstva, dobrobiti životinja, korištenja javnih površina i korištenja poljoprivrednog zemljišta, 
· vodi postupak i donosi rješenja u svezi održanja komunalnog reda te provedbe drugih odluka, 
· izriče novčane kazne, odnosno podnosi zahtjeve za pokretanje prekršajnog postupka, 
· vodi postupak koji prethodi davanju javnih površina na privremeno korištenje,  
· sanacije divljih deponija,  
· utvrđuje činjenice u svezi zamolbi za davanje suglasnosti, 
· evidentira slučajeve bespravne izgradnje i ugrožavanja okoliša, ugrožavanja sigurnosti prometa, neovlaštenih radnji na javnom dobru, na spomenicima kulture i zaštićenim dijelovima prirode, te o tome izvješćuje pročelnika, 
· surađuje s komunalnim društvom i ostalim trgovačkim društvima koja na području Općine Jelenje obavljaju komunalne djelatnosti, 
· vrši očevide u svezi provođenje odluka o agrotehničkim mjerama i mjerama za uređivanje i održavanje poljoprivrednih rudina prema propisima o poljoprivrednom zemljištu,  
· prati propise iz nadležnosti  Odsjeka, sustavno prati i analizira stanje izvršavanja poslova u svezi održavanja prometnica i drugih komunikacija, dezinsekciji i deratizaciji, održavanju groblja, čekaonica, te sanaciji divljih deponija, 
· [bookmark: _GoBack]obavlja i druge poslove po nalogu pročelnika.

2. Referent za komunalno gospodarstvo
Referent za komunalno gospodarstvo obavlja slijedeće poslove: 
· vodi i ažurira evidencije obveznika plaćanja općinskih poreza (porez na kuće za odmor i dr.),
· izrađuje račune,
· vodi i ažurira evidencije obveznika plaćanja komunalne naknade, 
· izrađuje račune za plaćanje komunalne naknade te vodi knjigovodstvenu dokumentaciju u svezi zaduženja i naplate komunalne naknade, 
· vodi katastar vodova, 
· vodi izvornu evidenciju naselja, ulica i kućnih brojeva, 
· provodi upravni postupak u svezi donošenja rješenja o određivanju kućnih brojeva, 
· vodi postupak u svezi donošenja rješenja o naknadi za zadržavanje nezakonito izgrađenih zgrada, 
· vodi upisnik predmeta upravnog postupka i priprema poštu iz svog djelokruga za otpremu, 
· vodi interne evidencije vezane za raspolaganje imovinom u vlasništvu Općine Jelenje i Republike Hrvatske te za javna dobra u općoj uporabi kojima upravlja Općina Jelenje, 
· obavlja i druge poslove po nalogu pročelnika.


